open-index/open-wikipedia-markdown huggingface dataset:
Kitalpha

**Kitalpha** (ook bekend as **Alpha Equulei** of **α Equ**) is die helderste ster in die sterrebeeld Vul (Equuleus). Dit is 190&nbsp;ligjare van die Son af.

## Name
Die ster se Bayer-naam is "Alpha Equulei" en sy Flamsteed-naam "8 Equulei". Die tradisionele naam, "Kitalpha", kom van die Arabiese قطعة الفرس *qiṭ‘a(t) al-faras*, "’n deel van die perd".  

In 2016 het die Internasionale Astronomiese Unie se sternaamwerkgroep (WGSN) die naam "Kitalpha" vir die ster goedgekeur 

## Eienskappe
Die gesamentlike klassifikasie van α&nbsp;Equ is ’n G-tipe reusester met ’n skynbare magnitude van 3,92, maar dit is ’n dubbelster. Die primêre komponent is ’n G7-reus wat ’n ligsterkte van sowat 50 keer dié van die Son het. Sy oppervlaktemperatuur is 5&nbsp;100&nbsp;K en sy radius 9,2 keer die Son s’n.

Die sekondêre ster is ’n A-tipe hoofreeksster met ’n ligsterkte van sowat 26 keer die Son s'n. Dit het ’n oppervlaktemperatuur van 8&nbsp;150&nbsp;K en ’n radius van 2,6&nbsp;sonradiusse. Dit is ’n chemies buitengewone Am-ster.

Die twee sterre wentel elke 988 dae in ’n sirkulêre wentelbaan om mekaar. Volgens hulle wentelsnelhede is hulle massas onderskeidelik 2,3 en 2&nbsp;sonmassas.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Federale Volksbeleggings

**Federale Volksbeleggings Beperk** (FVB) is ‘n finansiële instelling wat gestig is met die oog op die ekonomiese bemagtiging van die Afrikaner.

## Agtergrond 
Weens aanhoudende droogte en die depressie was die Afrikaner vroeg in die 20ste eeu erg verarm. Helaas het die Afrikaner van homself gedink dat hy nie die geaardheid vir deelname aan die sakewêreld het nie. Op die Ekonomiese Volkskongres wat die FAK vir 3 tot 5 Oktober 1939 in Bloemfontein gereël het, het dr. M.S. Louw, prof. C.G.W. Schuhmann en dr. T.E. Dönges die toetrede van die Afrikaner tot die handel en nywerheid bepleit. Hulle het voorgestel dat ‘n Afrikaanse beleggingsmaatskappy gestig moet word om die Afrikaner se ideaal van ekonomiese onafhanklikheid na te streef deur die Afrikaner by die handel en nywerheid te betrek. Hulle koopkrag en kapitaal moes aangewend word om hulle eie mense op te hef tot ekonomiese selfstandigheid. Hierin is hulle gesteun deur o.a. Die Burger, die Helpmekaarfonds, Santam en Sanlam.

## Beleggings 
Op 8 Julie 1940 word die finansieringsmaatskappy FVB gestig met dr. Charlie Louw as eerste voorsitter en C.H. Brink, W.B. Coetzer en dr. P.E. Rossouw as bestuurspan met ‘n hoofkantoor in Kaapstad. Ten spyte van aanvanklik baie teenkanting ontwikkel dit tot een van die grootste instellings in sy soort in die land. Om die aandeelhouers se bates te beskerm, is die kapitaal belê in byna elke sektor van die plaaslike ekonomie. ‘n Kenmerk van FVB was sy besondere vermoë om suksesvolle vennootskappe met ander maatskappye te sluit. Reeds in 1941 doen FVB groot beleggings in die visbedryf en die vervaardiging van landbougereedskap. Die volgende jaar is dit betrokke by die Klipfonteinsteenkoolmyn. Dit loop in 1953 uit op die stigting van Federale Mynbou. Een van FVB se eerste lenings het gegaan aan Anton Rupert se Rembrandt-sigaretmaatskappy. In 1954 steun die FVB die stigting van Jan S. Marais se Trust Bank. Na ‘n ooreenkoms in 1963 tussen FVB en die Anglo-American-korporasie word Mainstraat Beleggings gestig en verkry FVB die jaar daarop beheer oor die General Mining and Financial Corporation. Vroeg in die 1970’s vind ‘n herskikking van FVB se bates plaas. Daarna word die firma se grootste beleggings gehuisves in die finansiële, chemiese en nywerheidsektore van die beurs.

## Lees ook 
*AHI
*Bonuskor

## Bibliografie 
* Pretorius, F. (red.): Geskiedenis van Suid-Afrika – van voortye tot vandag. Kaapstad: Tafelberg, 2012. 
* gelofteland.org
Daphne du Maurier

**Dame Daphne du Maurier, Lady Browning**, DBE 1969 ([duː_ˈmɒrieɪ]; * 13 Mei 1907, † 19 April 1989) was 'n Engelse skrywer van romans, kortverhale en toneelstukke. Alhoewel haar werke dikwels as romanties gekategoriseer word, het hulle ondertone van die bonatuurlike. 

Romans soos *Rebecca*, waarmee sy haar deurbraak behaal het, is ondanks hul kommersiële sukses aanvanklik nie gunstig ontvang deur literêre kritici nie. Intussen word Daphne du Maurier gewaardeer vir haar meesterlike vertelkuns en is enkele van haar groot suksesverhale vir die silwerdoek verwerk - naas *Rebecca* ook *My Cousin Rachel*, *Jamaica Inn*, en die kortverhale *The Birds* en ''Don't Look Now''. 

Du Maurier het 'n groot deel van haar lewe in Cornwall deurgebring waar ook die meeste van haar romans afspeel. 

## Eksterne skakels 
;Literêre invloede
*  *British Library / Discovering Literature: 20th century - Greg Buzwell: Daphne du Maurier and the Gothic tradition*
;Verfilmings
*  *Little White Lies - Truth & Movies: How Daphne Du Maurier became Hitchcock’s favourite author*
*  *Under the Hollywood Sign: “Don’t Look Now:” Du Maurier’s Story, Roeg’s Film, and Venice, Then and Now*
*  *Venice Café - Arte, Misteri e Curiosità di Venezia: Da un racconto di Daphne Du Maurier: A Venezia … un dicembre rosso shocking*
;Cornwall
*  ''Visit Cornwall: Daphne du Maurier's Cornwall*
;Brexit
*  *UnHerd: Daphne du Maurier’s Brexit fantasy''
Posduif

duimnael|337x337px
'n **Posduif** is 'n duif wat spesiaal geteël is om as dierevervoer gebruik te word. Posduiwe is al gebruik van so vroeg as 1150 in Bagdad, om boodskappe te stuur. Later is posduiwe ook gebruik by Genghis Khan, asook in die Eerste- en Tweede Wêreldoorlog, waar duiwe honderduisende mense se lewens gered het, deur boodskappe oor te dra.

## Intelligensie van duiwe 
Duiwe word gebruik vir verskeie redes en take, omdat hulle gesien word as een van die mees intelligentste voëls op aarde. Hulle het die vermoë om take wat voorheen vir hulle geleer is, op te neem en uit te voer. Dit is ook bevind dat die duif die spieël-toets (die vermoë om 'n weerkaatsing te identifiseer) geslaag het. Dit maak die duif slegs een uit ses spesies wat dit kon regkry.

Dit is ook bevind dat duiwe al 26 letters van die alfabet kan uitken en konseptualiseer. In Wetenskaplike toetse is bevind dat duiwe kan onderskei tussen foto's, asook tussen verskeie mense op 'n foto.

## Navigasie van posduiwe 
Duiwe word oor die algemeen as goeie dierevervoer gesien, want hulle kan vlieg tot en met 80km per uur. In een dag kan die duiwe meer as 966km ver vlieg. Duiwe het die vermoë om dan weer terug te keer na hul oorsponklike huis.

'n Studie van 10 jaar is gedoen deur Oxford Universiteit waar bevind is dat duiwe paaie en hoofweë gebruik om te navigeer. Ander teorië vermoed dat duiwe navigeer deur die aarde se magnetiese veld te gebruik, asook landmerke, die son en lae frekwensie klankgolwe. 

## Posduiwe in die oorlog 
Posduiwe is gebruik in die Eerste- en Tweede Wêreldoorlog, waar duiwe honderduisende mense se lewens gered het, deur boodskappe oor te dra. Die posduiwe is gehuisves op skepe in konvooie, waar hulle tydens 'n aanval, uitgestuur is met besonderhede van die presiese koördinate van die skip wat dan besig is om te sink. Dit het gelei tot baie mense wat gered word en oorleef het.

Posduiwe moes soms deur vuur en giftige gasse vlieg om die boodskappe huis toe te stuur. In die Tweede Wêreldoorlog is posduiwe minder gebruik, omdat die tegnologie van telekommunikasie op daardie stadium baie verbeter het.

## Bybelse verwysing 
Die eerste verwysing na die duif in die Bybel, was in die ou Testament by die storie van Noag en die ark. Die duif is uit die ark gestuur om ondersoek in te stel of die watervloed al gesak het. Die duif het teruggekom met 'n olyftakkie in sy bek, wat 'n aanduiding was dat die watervloed gesak het.

## Lees ook 
* Duif
* Dierevervoer
* Oorlogsduiwe
* Wildeposduif

## Bronne 
* Interessante feite van posduiwe
* ''21 Amazing facts you didn't know about pigeons ''
* Verenigde posduif-unie
* Bybel
Achernar

**Achernar** is die primêre (of A-)komponent van die dubbelster bekend as **Alpha Eridani** (of **α Eri**), en is die helderste ligpunt in die sterrebeeld Eridanus. Dit is die 10de helderste ster aan die naghemel. Die twee komponente is Alpha Eridani A (die primêre ster) en B (die sekondêre ster, soms informeel bekend as Achernar B). Hulle is sowat 139&nbsp;ligjare van die Son af.

Van die 10 helderste sterre in die lug is Alpha Eridani die warmste en blouste omdat dit ’n B-tipe ster is. Achernar het ’n ongewoon vinnige rotasiespoed, wat veroorsaak dat dit ’n ovaal vorm het. Die sekondêre ster is kleiner: Dit is ’n A-tipe ster. Dit wentel op ’n afstand van sowat 12&nbsp;AE om Achernar.

## Name
Die dubbelster se Bayer-naam is "Alpha Eridani". Die twee komponente word A en B genoem. Die stelsel se tradisionele naam was "Achernar", van die Arabiese  *ākhir an-nahr*, "Die Einde van die Rivier". Die Internasionale Astronomiese Unie se sternaamwerkgroep (WGSN) het dié naam op 30&nbsp;Junie 2016 vir Alpha Eridani A goedgekeur.

## Eienskappe
thumb|links|170px|Achernar se uiters hoë rotasiespoed gee die ster ’n ovaal vorm.

Achernar is in die Suidelike Halfrond in November op sy sigbaarste; dit is ’n sirkumpolêre ster en kan byvoorbeeld in Kaapstad en Port Elizabeth skaars gesien word omdat dit net sowat 1&nbsp;graad bo die horison is. Verder suid kan dit egter dwarsdeur die nag goed gesien word.

Achernar is ’n helder, blou ster met ’n massa van sowat sewe keer dié van die Son. Dit is ’n hoofreeksster met ’n klassifikasie van B6&nbsp;Vep, maar sy ligsterkte is sowat 3&nbsp;150 keer die Son s'n. Die sekondêre ster is van spektraaltipe A0V-A3V, wat dui op ’n massa van sowat twee sonmassas. Die skeiding tussen die twee sterre is sowat 12,3&nbsp;AE en hul wentelperiode is minstens 14-15 jaar.

Achernar draai so vinnig dat sy deursnee by sy ewenaar sowat 56% groter is as by sy pole. Die poolas lê teen ’n hoek van sowat 65° met die gesigslyn van die Aarde af. 

Vanweë die ovaal vorm verskil die ster se temperature aansienlik – by die pole kan dit meer as 20&nbsp;000&nbsp;K wees, en by die ewenaar minder as 10&nbsp;000&nbsp;K. Die hoë temperatuur by die pole bring ’n sterk poolwind mee wat materie uit die ster waai, en dit veroorsaak ’n hulsel van warm gas en plasma by die pole. Die hele ster word omring deur ’n uitgebreide hulsel, wat waargeneem kan word vanweë sy uitermate hoë infrarooistraling, of sy polarisasie. Die teenwoordigheid van ’n sirkumstellêre skyf van geïoniseerde gas is ’n algemene kenmerk by Be-sterre soos dié. Die skyf is nie stabiel nie en val af en toe terug in die ster. Die maksimum polarisasie vir Achernar se skyf is in September 2014 waargeneem, en neem nou af.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Die Wonder van Afrikaans

**Die Wonder van Afrikaans** was ‘n landswye fees wat in 1959 gehou is om die ontstaan van Afrikaans as taal te vier.

In 1959 het die Suid-Afrikaanse Akademie vir Wetenskap en Kuns sy 50ste en die FAK sy 30ste bestaansjaar herdenk. Hierdie twee organisasies het baie gedoen om Afrikaans te handhaaf en  te bou. Die kultuurleier Douglas Fuchs het die tema “Die Wonder van Afrikaans” aan die hand gedoen en  die FAK het daarop in April en Mei taalfeeste regoor die land gehou, selfs tot in Namibië, Zimbabwe, Nederland en België. Verskeie feesgeskrifte  het verskyn om die aandag te vestig op Afrikaans as kultuurtaal, sy snelle aanvaarding en verspreiding en sy stryd teen oorheersing van die wêreldtaal Engels. Hierdie  feesvierings sowel as 1960 se Uniefees het baie gedoen om die geesdrif vir die groeiende Afrikaner-nasionalisme gaande te hou. Dit dra dan ook beduidend by tot die stigting van die Republiek van Suid-Afrika in 1961.

## Bibliografie
*Standard Encyclopaedia of Southern Africa, deel 1. Kaapstad: Nasou, 1970.
*Venter, H.: Die Wonder van Afrikaans. In Koers, April 1959, deel 26, no. 11.
Alpha Fornacis

**Alpha Fornacis** (afgekort as **α For**) is ’n dubbelster en B.

## Name
Die dubbelster se Bayer-naam is "Alpha Fornacis". Dit was voorheen ook bekend onder die Flamsteed-naam 12&nbsp;Eridanus.

Inheemse Arabiere het die naam ظَلِيم *al-ẓalīm*, ’n plaaslike woord vir "volstruis", aan beide Alpha Eridani en Fomalhaut gegee. Later het Arabiese sterrekundiges die naam vir Theta Eridani gebruik omdat hulle nie die ander twee sterre van hulle ligging af kon sien nie. In onlangse tye het die Italiaanse sterrekundige Giuseppe Piazzi die aangepaste spelling "Dalim vir sy "III 13" (= α For) gebruik in sy *Palermo-katalogus*. Die Amerikaanse sterrekundige Elijah Burritt het dit later vir "Fornacis" gebruik in sy Atlas. 

Op 5 September 2017 het die Internasionale Astronomiese Unie se sternaamwerkgroep (WGSN) die naam "Dalim" vir die ster Alpha Fornacis A goedgekeur. Hulle ken eiename eerder aan individuele sterre toe as aan stelsels.

## Eienskappe
Alpha Fornacis het ’n hoë eiebeweging en die stelsel toon ’n oormaat infrarooistraling, wat die teenwoordigheid van sirkumstellêre materiaal aandui. 

Alpha Fornacis A het ’n sterreklassifikasie van F8IV, waar die ligsterkteklas IV aandui dit is ’n subreus wat pas van die hoofreeks af geëvolueer het. Sy massa is 33% meer as die Son s’n en dit is na raming 2,9&nbsp;miljard jaar oud.

Die sekondêre ster, B, is ’n bloudwaalster en het in die verlede óf materiaal van ’n ander ster aangetrek óf daarmee saamgesmelt. Dit is ’n groot bron van X-strale en sy massa is 78% van dié van die Son.

## Verwysings 
## Eksterne skakels
* α For (Dalim) - SKY-MAP.ORG
* LHL Digital Collections - Linda Hall Library
*15px Hierdie artikel is vertaal uit die Engelse Wikipedia
Gamab

**Gamab** (//Gamab) is die mitologiese opper- en noodlotswese van die Bergdamara van Namibië. Hy is oorspronklik die god van die opstygende wolke, donder en fonteine en beheer die lewe en die dood.

Hierdie manlike god woon in ‘n hemel hoër as die sterre. Daar het hy sy eie dorpie met ‘n skakuboom in die middel  en ‘n heilige heilige vuur.  Van daaruit bepaal hy die lot van die mensdom. Gamab voorsien  die veldkos (bessies, bolle, wildsvleis) en onderhou so alle lewe sodat dit kan voortbestaan. Hy beskerm alle kinders en die oeste, maar kan ook hongersnood veroorsaak.  Wanneer dit tyd is vir iemand om te sterf, kry hy sy boog uit en skiet die persoon vanaf sy dorpie met onsigbare pyle.  Wanneer ‘n nuweling daarna in die hemel aankom, gee Gamab hom ‘n beker vloeibare vet om te drink.

Op die hoogste berg in Damaraland is ‘n heilige grot wat vir Gamab afgesonder is.

## Bibliografie
*Barnard, Alan: Hunters and gatherers of Southern Africa – a comparative ethnography of the Khoisan peoples. Cambridge: C.U.P., 1992. 
*Hahn, C.H.L., Vedder, H. en Fourie, L.: The native tribes of South West Africa. Milton Park: Frank Cass en kie., 1966. 
*Knappert, Jan: Namibia – land and peoples – myths and fables. Leiden: E.J. Brill, 1981. 
*www.godchecker.com
Franco Zeffirelli

**Gian Franco Corsi Zeffirelli**, KBE, Grande Ufficiale OMRI ([ˈfraŋko dzeffiˈrɛlli]; * 12 Februarie 1923 in Florence; † 15 Junie 2019 in Rome), beter bekend as **Franco Zeffirelli**, was 'n Italiaanse regisseur en vervaardiger wat in drie genres – operas, rolprente en televisie – tuisgevoel en hier groot sukses met sy dikwels opulente werke behaal het. Zeffirelli het sy reputasie as meesterregisseur veral met Shakespeare-werke behaal wat hy vir die silwerdoek bewerk het.

In *Romeo and Juliet* (1967/68), wat met 'n internasionale span in Engels vervaardig is, het hy die twee hoofrolle deur sestienjarige akteurs laat vertolk, Leonard Whiting en Olivia Hussey, wat dus so oud was soos die karakters in Shakespeare se toneelstuk *Romeo and Juliet*. Zeffirelli is vir 'n Oscar genomineer. Vir die verfilming van *The Taming of the Shrew* het hy in 1967 met Elizabeth Taylor en Richard Burton saamgewerk, terwyl Mel Gibson in 1990 *Hamlet* (*Amleto*) vertolk het.

Vir die lewensverhaal van Jesus van Nasaret het Zeffirelli in 1977 'n televisiereeks met ses aflewerings vervaardig. As operaregisseur was Zeffirelli verbonde aan befaamde operahuise soos die Milaanse Scala, die *Comédie-Française* en New York se Metropolitan Opera. Van die mees gesofistikeerde kostuums het hy self ontwerp. Hy het 'n aantal jare met die operasangeres Maria Callas saamgewerk. Haar laaste lewensjaar staan sentraal in die rolprent *Callas Forever* wat in 2002 ontstaan en waarin Fanny Ardant die hoofrol vertolk het. In een van sy laaste groot rolprente, *Un tè con Mussolini* (*Tea with Mussolini*), wat in 1999 ontstaan het, is enkele outobiografiese trekke herkenbaar. Die gunstelingrol, wat hy in sy privaat lewe met groot passie gespeel het, was dié van swierbol en kettingroker.

## Politieke loopbaan 
Tussen 1994 en 2001 was Franco Zeffirelli 'n lid van die Italiaanse Senaat vir die kiesafdeling Catania – as afgevaardigde van Silvio Berlusconi se party *Forza Italia*.

## Afsterwe 
Franco Zeffirelli se seun Luciano het die wêreld op 15 Junie 2019 meegedeel dat sy pa in vrede heengegaan het. Die Franco Zeffirelli-stigting het op sy webtuiste afskeid geneem met twee woorde – *Ciao Maestro*. Franco Zeffirelli, wat in 1997 vrymoedig oor sy homoseksualiteit gesels het en die Rooms-Katolieke Kerk se standpunt daaroor gedeel het, word oorleef deur twee seuns wat hy aangeneem het.

## Verwysings 
## Eksterne skakels 
*  
*
Liora Itzhak

**Liora Itzhak** (Hebreeus: ליוארה יצחק; gebore 27 September 1974) is 'n Israeliese sangeres van Indiese Bene Israel-afkoms. Sy is in Lod, Israel gebore. Haar ouers het in die jare 70 van Mumbai na Israel verskuif. Tydens die Indiese premier Narendra Modi se 2017 besoek aan Israel het sy *Hatikvah* en *Jana Gana Mana* gesing -  onderskeidelik die volksliedere van Israel en Indië.

## Verwysings
Zuzana Čaputová

**Zuzana Čaputová** (gebore **Strapáková**; 21 Junie 1973) is 'n Slowaakse politikus, prokureur en aktivis. Sy is sedert 15 Junie 2019 President van Slowakye. Čaputová is die eerste vrou in die geskiedenis van Slowakye om die presidensie te hou. Sy is ook die jongste president in die geskiedenis van Slowakye, met 'n ouderdom van 45 jaar.

## Verwysings
Don't Look Now

'''''Don't Look Now'''* (Italiaanse titel: *A Venezia... un Dicembre rosso shocking'') is 'n Brits-Italiaanse riller wat in 1973 onder regie van Nicholas Roeg as onafhanklike rolprent ontstaan het. Die rolprent is 'n bewerking van Daphne du Maurier se gelyknamige kortverhaal.
duimnael|links|Een van die tonele in die rolprent - die brug *Ponte dei Miracoli* in Venesië
[duimnael|links|Die blinde ou dame vergelyk Venesië met 'n pragtige feestafel waarvan alle gaste verdwyn het…Die rolprent se gebeure wys na 'n ander wêreld waarin Laura, die vroulike hoofkarakter, uiteindelik vrede vind. Venesië simboliseer sedert die 19de eeu 'n subtiele verhouding tussen mooiheid en vergankelikheid. Die inspirasie vir Daphne du Maurier se kortverhaal was nogtans 'n jong egpaar wat sy tydens 'n besoek op die eiland [Torcello waargeneem het]]
Julie Christie en Donald Sutherland vertolk die hoofrolle as Laura en John Baxter, 'n Britse egpaar wat na die ongeluksdood van hul dogter Christine vanuit die Britse platteland na die rustige winterlike Venesië reis waar John 'n opdrag van *Venice in Peril* kry om 'n kerk te restoureer. In 'n restourant ontmoet hulle twee ou Britse susters van wie een blind is en beweer dat sy 'n waarsêer is. 

Sy waarsku hulle dat hul dogter 'n poging sal onderneem om hulle te kontakteer en dat John in Venesië in gevaar verkeer. Hy verwerp hierdie bewerings as onsin, maar kort voor lank begin hy self geheimsinnige verskynings sien. Uiteindelik blyk hy in 'n sielkundige doolhof gevange te wees: *«Nothing is what it seems»*. Hy besluit om die vermeende spook van sy dogter agterna te sit - met noodlottige gevolge.

Terwyl ''Don't Look Now'' baie konvensies van die rillergenre volg, fokus dit op die rougevoelens en hartseer van 'n egpaar wat sy kind aan die dood moes afstaan en die uitwerkings daarvan op tussenmenslike verhoudings. Die rolprent is in Hertfordshire, Engeland en Venesië vervaardig en in die ateljee *Shepperton Studios* in Surrey, Engeland afgemeng.

Nicholas Roeg se bewerking is deur Daphne du Maurier goedgekeur. Die skryweres het vooraf foto's van die twee akteurs bekyk wat vir die hoofrolle gekies is. Venesiaanse toerismeliggame was allesbehalwe gaande oor die ambiguïteit waarmee Venesië in die rolprent uitgebeeld word - met kontrasterende daglig- en nagtonele.

## Verwysings 
## Eksterne skakel 
* ''YouTube.com: Don't Look Now - Amptelike lokprent vir die UHD/4K-Blu-ray-uitgawe (vrystelling Julie/Augustus 2019)''
L.M. van der Merwe

**Lucas Marthinus van der Merwe** (outeur van Gesprekke oor Ingrid Jonker) is in die Riemland op Heilbron gebore en het op die plaas Alberta in die distrik Koppies grootgeword. Hy het aan die Universiteit van die Vrystaat en die Universiteit van Pretoria studeer en as kliniese sielkundige gepraktiseer tot hy in 1992 na die akademie teruggekeer het.

Hy is verbonde aan die Skool vir Geneeskunde van *UFS*, en werk by die Psigiatriese Kompleks in Bloemfontein. Sy waardering vir Ingrid Jonker is te danke aan sy leermeester, professor Jan Robbertze MD.

## Bibliografie
* *Gesprekke oor Ingrid Jonker* (2006), 

## Verwysings
Gesprekke oor Ingrid Jonker

***Gesprekke oor Ingrid Jonker*** (2006, uitgewer: *hemel en see boeke*) is geskryf deur L.M. van der Merwe onder redaksie van Petrovna Metelerkamp.

Metelerkamp het daarvan gesê:
"Dit is 'n fassinerende studie - 'n baie interessante en uitsonderlike dokument."

Vir sy navorsing het Van der Merwe gesprekke op band vasgelê met onder andere Anna Jonker (Ingrid Jonker se ouer suster), Jan Rabie, Marjorie Wallace, Berta Smit, Freda Linde, W.A. de Klerk, Uys Krige en André P. Brink.

## Bronne
* *Gesprekke oor Ingrid Jonker* (2006), 

## Verwysings
Pollux

**Pollux** (ook bekend as **Beta Geminorum** of **β Gem**) is ’n oranjekleurige, geëvolueerde reusester sowat 34&nbsp;ligjare van die Son af in die noordelike sterrebeeld Tweeling (Gemini). Dit is die helderste ster in die Tweeling en die naaste reusester aan die Son.

Die ster se spektrum dien sedert 1943 as een van die stabiele ankerpunte waarvolgens ander sterre geklassifiseer word.  Op 28 Julie 2016 het die Internasionale Astronomiese Unie se sternaamwerkgroep (WGSN) die eienaam Pollux vir Beta Geminorum goedgekeur.

Castor en Pollux is die "hemelse tweeling"-sterre wat aan die sterrebeeld Tweeling sy naam verleen. Die twee sterre se eienskappe is egter heel verskillend. Castor is ’n komplekse sesvoudige stelsel van warm, blouwit A-tipe sterre en dowwe rooidwerge, terwyl Pollux ’n koeler, geeloranje enkelreus is. 

## Eienskappe
Met ’n skynbare magnitude van 1,14 en dit is op 16 Junie 2006 bevestig. Pollux&nbsp;b se massa is na raming minstens 2,3&nbsp;jupitermassas. Dit wentel om die ster met ’n periode van sowat 590&nbsp;dae. Thestias is die patroniem van Leda, Pollux se ma, die dogter van Thestius. Dit is gekies omdat die naam Leda toe al aan ’n asteroïde en ’n maan van Jupiter toegeken was.

## Verwysings 
## Eksterne skakels
* 
* 
* 
*
*15px Hierdie artikel is vertaal uit die Engelse Wikipedia
Alnair

**Alnair** (ook bekend as **Alpha Gruis** of **α Gru**) is ’n ster in die suidelike sterrebeeld Kraanvoël (Grus). Met ’n skynbare magnitude van 1,7 is dit die helderste ster in die sterrebeeld en een van die helderste sterre aan die naghemel. Dit is ’n B-tipe hoofreeksster sowat 101&nbsp;ligjare van die Son af.

## Naam
Die ster se Bayer-naam is "Alpha Gruis". Sy tradisionele naam is "Alnair" of "Al Nair" (soms "Al Na'ir" gespel),

}}

## Eksterne skakels
*
*15px Hierdie artikel is vertaal uit die Engelse Wikipedia
Hardik Pandya

**Hardik Himanshu Pandya** (gebore op 11 Oktober 1993 in Surat, Gujarat) is 'n Indiese internasionale krieketspeler wat vir die Mumbai Indians in die Indiese Premierliga (IPL) speel. Hy is 'n regterhandse kolwer en boul met sy regterarm. Hy is die jonger broer van Krunal Pandya. Pandya het al 11 toets-, 45 EDI- en 38 T20-wedstryde gespeel. Hy het onder meer tydens die Kampioenetrofee 2017, die krieketwêreldbekertoernooie in 2019 en 2023, asook die T20I-wêreldbekertoernooie in 2016, 2021 en 2022 vir Indië gespeel. Hy was ook 'n lid van die Indiese wenspan tydens die T20I-wêreldbeker 2024. Een jaar later was hy 'n lid van die seëvierende Indiese span tydens die Kampioenetrofee 2025. Tydens die T20I-wêreldbeker 2026 was hy weer saam met Indië aan die wenkant.

## Internasionale loopbaan 
Pandya het sy T20 debuut vir Indië op 27 Januarie 2016 op die ouderdom van 22 gespeel en 2 paaltjies teen Australië geneem.

## Verwysings 
## Eksterne skakels 
*  Hardik Pandya se profiel op ESPNcricinfo
Modimo

**Modimo** is die naam van die opperwese in die Sotho-taalfamilie.

In vroeër tye het die Tswanas geglo in die bestaan van ‘n mitiese wese met die naam Modimo. Hulle het hom beskou as die skepper en beskermer van alles. Boonop het hy as straf storms en droogtes veroorsaak. Met die aanvaarding van die Christendom het die naam vir God by verskeie volkere in Suider-Afrika ook Modimo geword.

## Lees ook
*Modimolle
*Tradisionele Afrika-godsdiens

## Bibliografie
*Bruwer, J.P. Die Bantoe van Suid-Afrika. Johannesburg: Afrikaanse Pers-Boekhandel. 1963.
*Standard Encyclopaedia of Southern Africa, deel 10. Kaapstad: Nasou, 1974. 
*van Reeth, Adelaïde: Ensiklopedie van die mitologie. Kaapstad: Vlaeberg, 1994.
Shikhar Dhawan

**Shikhar Dhawan** (gebore 5 Desember 1985) is 'n Indiese internasionale krieketspeler wat vir die Delhi Capitals in die Indiese Premierliga (IPL) speel. Hy het onder meer tydens die Kampioenetrofeë in 2013 en 2017, die krieketwêreldbekertoernooie in 2015 en 2019, asook die T20I-wêreldbekertoernooie in 2014 en 2016 vir Indië gespeel. By die Krieketwêreldbeker 2015 was hy die voorste lopiemaker vir Indië en in die daaropvolgende jaar die vinnigste Indiër geword om 3 000 ODI-lopies te haal. In Desember 2017 word hy die 2de vinnigste Indiër wat 4000 ODI-lopies behaal het. Dhawan het ook die rekord vir die meeste lopies in 'n kalenderjaar in krieket Twenty20 International (689).

Dhawan het sy Internasionale eendagwedstryd (EDI) buiging gemaak teen die Australiese nasionale krieketspan in Oktober 2010 by Visakhapatnam. Sy toetskrieket buiging het teen dieselfde opposisie in Maart 2013 op Mohali te staan gekom, waar hy die vinnigste eeu deur enige kolwer op toetsdebuut behaal het en sy beurt geëindig het met 187 lopies van 174 balle.

## Verwysings 
## Eksterne skakels 
*  Shikhar Dhawan se profiel op ESPNcricinfo
Eugene McGee

duimnael|regs|Eugene McGee en Seán Kelly
**Eugene McGee** (6 November 1941 – 5 Mei 2019) was 'n Iers-Gaeliese sokkerspeler, -bestuurder, -afrigter, en -keurder en administrateur van die Gaeliese spele.

Hy sterf op 5 Mei 2019 in die ouderdom van 78.
The Guns of August

***The Guns of August*** (1962), ook gepubliseer as *August 1914*, is geskryf deur Barbara Tuchman. Dit sentreer rondom die eerste maand van die Eerste Wêreldoorlog. Ná die inleidende hoofstukke, beskryf Tuchman die eerste gebeure van die konflik in groot detail. Die fokus van die boek word dan 'n militêre geskiedenis van die deelnemers aan die oorlog, en veral die groot magte soos Duitsland, die Verenigde Koninkryk en die VSA.

*The Guns of August* voorsien dus 'n oorsig oor die vroegste fases van die Eerste Wêreldoorlog, vanaf die besluit om oorlog te voer tot die begin van die Frans-Britse offensief wat verhoed het dat die Duitse Ryk tot binne in die grense van die Franse Derde Republiek vorder. Die gevolg hiervan was vier jaar van *loopgraaf-oorlog*. Deur die loop van haar verhaal sluit Tuchman gesprekke van die planne, strategieë, wêreldgebeurtenisse en internasionale sentimente voor en gedurende die oorlog in. 

Met dié boek het Tuchman die Pulitzerprys vir algemene nie-fiksie in 1963 gewen.  Die werk was ook uiters gewild. Tuchman het later na die onderwerp van maatskaplike houdings en kwessies wat voor die Eerste Wêreldoorlog bestaan het en wat aangeraak is in *The Guns of August* teruggekeer by wyse van haar bundel van agt essays wat in 1966 gepubliseer is onder die titel *The Proud Tower: A Portrait of the World Before the War, 1890–1914*.

## Bronne
* *The Guns of August* (1962), 

## Verwysings
William Sage Rapson

**William Sage Rapson** (14 Augustus 1912 - 25 Junie 1999) was 'n Nieu-Seelandse en Suid-Afrikaanse-chemikus. Sy aanvanklike loopbaan was in organiese chemie, maar hy het na anorganiese chemie oorgegaan met besondere klem op goud. Sy navorsingsbelange tydens sy loopbaan het gewissel van visolie deur steenkoolvergisting na X-straaldiffraksie.

## Vroeë lewe end opvoeding 
Rapson was een van sewe kinders wat op 'n klein plaas in Kaihu, Nieu-Seeland gelewe het. Hy het Mount Albert Grammatikaskool bygewoon waar hy 'n Rawlings-beurs en later Senior Nasionale-beurs ontvang het. Hy het daarna die Universiteit van Auckland as Junior Universiteitskolier, Senior Universiteitskolier, Duffus Lubecki-skolier en laastens as 'Sir George Gray'-skolier bygewoon. Hy het sy meestersgraad op 20-jarige ouderdom behaal en in 1933 het hy as dosent in chemie aan die Universiteitskollege gewerk.

In 1934 het hy na Oxford gegaan om organiese chemie te studeer onder toesig van Robert Robinson. Hy het die Rapson-Robinson-sintese ontwikkel terwyl hy sy tesis in 1935 op 23-jarige ouderdom voltooi het. Hy is daarna as dosent in organiese chemie aan die Universiteit van Kaapstad (1935-41) aangestel.

## Navorsing 
In 1946 is hy bevorder tot aangewese professor in Chemie, nadat hy 'n seniordosent was. Hy het baanbrekerswerk gedoen op vrugte en vishulpbronne van die Wes-Kaapstreek wat die grondslag vir Suid-Afrika se visoliebedryf geword het. Hy het ook steenkoolvervloeiing ondersoek en saam met fisici aan die Universiteit van Kaapstad oor die ontwikkeling van X-straaldiffraksie gewerk.
duimnael | Lugfoto van mynhope

Hy was die eerste direkteur van die Nasionale Chemiese-Navorsingslaboratorium van die Wetenskaplike en Nywerheidnavorsingsraad (WNNR) in Pretoria. Sy navorsingsareas het Suid-Afrikaanse water- en mineraalhulpbronne ingesluit, in die besonder, ontsurings- en ontsoutingsmetodes vir afvalstortings en riviere. Hy het 'n soort gras geïdentifiseer wat in die suur-sand van die goudmynhope sou groei, om Johannesburg te help om te voorkom dat die sand die nabygeleë riviere besoedel.

In 1958 is hy bevorder tot visepresident van die WNNR. Hy is aangestel as navorsingsadviseur aan die Kamer van Mynwese van die Transvaal en Oranje-Vrystaats, met die doel om produksie te verbeter en vermorsing te verminder. Sy navorsing, in samewerking met T. Groenewald, is in die joernale *Gold Bulletin* en *Gold Technology* gepubliseer. In 1978 het Rapson en Groenewald die boek *Gold Usage* (Goudgebruik) saamgestel, die eerste handboek oor goud wat gepubliseer is sedert *Die Edelmetalle und Ihre Legierungen* deur E. Raub (1940). Rapson het later *Die Edelmetalle und Ihre Legierungen* in Engels vertaal, maar die weergawe is eers na sy dood gepubliseer. 

## Privaat lewe 
In 1937 het Rapson met Joyce Rachel Abey getroud. Sy is permanent beseer in 'n motorfietsongeluk nog voor hulle ontmoet het. Hulle het twee dogters gehad. Sy is in 1996 dood. Rapson is in 1999 dood.

## Geselekteerde werke 
*
*Rapson, W. S. and Groenewald, T.  (1978) *Gold Usage*. Academic Press. .

## Bronne 
*Austin, Brian (2001) *Schonland – Scientist and Soldier*, IOPP, Bristol, 

## Verwysings
Groothertogdom Litaue

Die **Groothertogdom Litaue** (Litaus; *Lietuvos Didžioji Kunigaikštystė*, Roeteens: Великое князство Литовское, Руское, Жомойтское и иных), in Sentraal- en Oos-Europa bestaan.

Die Groothertogdom Litaue was tegelykertyd 'n nasie en 'n multi-etniese samelewing - twee kenmerke wat skynbaar teenstrydig is. In die vroeë moderne tydperk was "nasie" egter nie soseer 'n etniese term nie, maar is eerder in 'n politieke betekenis gebruik om na die republiek se *corpus politicum* of die gemeenskap van (adellike) staatsburgers, of die stande wat hulle verteenwoordig het, te verwys.

Die Groothertogdom is gestig deur die Litaue, een van die heidense Baltiese stamme, wat oorspronklik in Aukštaitija (Opper-Litaue) gewoon het. Die Baltiese stamme in die noordooste van Europa wat in taalkundige opsig naas Kelte, Germane, Slawiërs en Romane 'n selfstandige Baltiese groep binne die Indo-Europese taalfamilie vorm.

Nadat prins Mindaugas gedoop is, het hy in 1253 die koninklike titel van Pous Innocent IV ontvang en die koninkryk van Litaue is gebore. In 1263 is hy en sy seuns vermoor, die Litaue het weer na heidendom oorgeskakel en die titel van koning het geval.

Vanaf 1385 (Unie van Kreva) het die Groothertogdom 'n persoonlike unie met die Koninkryk van Pole gevorm. Litaue en Pole was toe met die Lublin-unie in 1569 verenig in die Pools-Litause Gemenebes met die Poolse Delingen aan die einde van die agtiende eeu wat geheel en al deur buurlande verdeel word.

## Verwysings
Unkulunkulu

**Unkulunkulu** is die opperwese in die kultuur van die Zoeloes. Die idees rondom Hom is vaag.

## Skepper
Volgens die Zoeloe-mitologie het die mens gevolg deur ‘n trop beeste uit ‘n rietpol ontsnap. Die eerste wat tevoorskyn gekom het, was Unkulunkulu, “die eerste”, “die groot-groot vader”, “die wyse”, “die ou-oue”, “die almagtige”, die vader van alle Zoeloes. Hy word beskou as die skepper van alles wat bestaan, naamlik die mense (die Zoeloes), diere, land, water, reën, storms, droogte, peste en selfs die dood. En hy toon sy misnoë met die mens se optrede deur hael en donderweer en soms die dood deur mense met die weerlig te slaan. Hy het sy mense geleer hoe om te jag, plant en vuur te maak. Wanneer weerlig ‘n bees doodslaan, beskou ‘n Zoeloe dit dat Unkulunkulu besig is om vir Homself te slag. Hierdie skepper woon êrens in die hemel, maar staan baie afsydig teenoor die mens. Hy word deur sy volgelinge beskou as te ver om in gebed aan te roep, maar die afgestorwenes woon tog by Hom in die hemel. Die Zoeloe glo dat die sterre die oë is van daardie mense wat na hul familielede op aarde terugkyk. Na die koms van die Christen-sendelinge het die naam Unkulunkulu ‘n sinoniem vir die Christene se God geword.

## Priesters
Priesters wat ‘n voorbeeldige lewe gevoer het, was bekend as die abelusi bezulu en hulle het na aan die die Skepper gestaan. Hulle kon deur Hom weerverskynsels soos die weerlig, donderweer en reën beïnvloed. Hulle is beskou as die “bewakers van die hemel”.

## Fabel
Unkulunkulu het ‘n verkleurmannetjie na die aarde gestuur met die boodskap aan die mens dat die mens onsterflik is. Die verkleurmannetjie was so stadig om die boodskap oor te dra dat Unkulunkulu sy geduld verloor het. Unkulunkulu stuur toe ‘n akkedis na die mens met ‘n nuwe boodskap wat lui dat die dood op die mens wag. Toe die verkleurmannetjie uiteindelik wel by die mens opdaag, het die akkedis reeds sy boodskap afgelewer. Dus was alle mense van nou af almal sterflik. As vertroosting het Unkulunkulu die huwelik ingestel sodat die mens deur sy kinders kan voortleef. Hy het boonop vir hulle genesers gestuur om siekes te behandel en vuur om kos gaar te maak.

## Lees ook
*Nomkhubulwana
*Tradisionele Afrika-godsdiens
*Zoeloe tradisionele godsdiens

## Bibliografie
*Bruwer, J.P.: Die Bantoe van Suid-Afrika. Johannesburg: Afrikaanse Pers-Boekhandel, 1963.
*Standard Encyclopaedia of Southern Africa, deel 2. Kaapstad: Nasou, 1970. 
*van Reeth, Adelaïde: Ensiklopedie van die mitologie. Kaapstad: Vlaeberg, 1994. 

## Verwysings
Rohit Sharma

**Rohit Gurunath Sharma** (gebore 30 April 1987) is 'n Indiese internasionale krieketspeler en kaptein van die nasionale span. Hy is 'n regterhandse kolwer en boul met sy regterarm. Hy is kaptein van die Mumbai Indians in die Indiese Premierliga (IPL). Hy het onder meer tydens die Kampioenetrofeë in 2013 en 2017, die krieketwêreldbekertoernooie in 2015, 2019 en 2023, asook die T20I-wêreldbekertoernooie in 2007, 2009, 2010, 2012, 2014, 2016, 2021 en 2022 vir Indië gespeel. Hy was die kaptein van die Indiese span wat die T20I-wêreldbeker 2024 kon wen. Een jaar later was hy ook 'n lid van die seëvierende Indiese span tydens die Kampioenetrofee 2025.

## Verwysings 
## Eksterne skakels
Melchior Hoffmann

**Georg Melchior Hoffmann** (c. 1679 – 6 Oktober 1715) was 'n komponis van die Baroktydperk wat invloedryk was as leier van die Collegium Musicum in Leipzig. Sy werk is verkeerdelik aan Johann Sebastian Bach toegeskryf.
Noli

**Noli** ([ˈnɔːli]; Liguries: *Nöi* [ˈnɔːi]) is 'n munisipaliteit (*comune*) langs die Liguriese kus, noordwes van Genua geleë, met 'n bevolking van 2&nbsp;692. Die naam is afgelei van 'n Grieks-Bisantynse variant van *Neapolis* of "Nuwe Stad". Noli het tussen 1193 en die Napoleontiese inval in Italië in 1797 as onafhanklike Republiek Noli bestaan en was die kleinste van Italië se sogenaamde *Repubbliche Marinare* of Seerepublieke. 

Vir sy deelname aan die Eerste Kruistog in 1097 is 'n verskeidenheid voorregte aan Noli toegeken, veral op die gebied van handel. Noli se kooplui het die hele Middellandse See bevaar om handel te dryf met tekstiele, graan, kruie en speserye en slawe. Hul welvaart het van Noli 'n seemoondheid gemaak wat vanaf 1193 as selfregerende stadrepubliek kon bestaan. Gedurende sy bloeitydperk, wat tot in die 14de edeu voortgeduur het, het Noli 'n betreklik groot gebied oorheers wat nedersettings in sy omgewing soos Orco, Mallare, Segno en Vado ingesluit het. Verdere uitbreiding van Noli se handelsaktiwiteite is deur sy natuurlike seehawe beperk wat nie geskik was vir die hantering van groter getalle skepe nie. Om sy onafhanklikheid as seerepubliek te handhaaf, het Noli 'n politieke alliansie met Genua gesluit.

Noli is lid van die vereniging *I borghi più belli d’Italia* - "Die mooiste *borghi* (Middeleeuse dorpe) van Italië".

## Geografie 
duimnael|links|'n Lugaansig van die eiland Bergeggi (*Isola di Bergeggi*)
duimnael|links|Kaap Noli (*Capo Noli*) met sy weerstasie
Noli is in 'n baai van die Golf van Genua geleë wat deel uitmaak van die Riviera di Ponente (die westelike deel van die Italiaanse Riviera wat tot Ventimiglia naby die grens met Frankryk strek) en in die weste deur die Kaap Noli (*Capo Noli*) en in die ooste deur die eiland Bergeggi begrens word. Die plaaslike sandstrand se afdaling na die see is redelik steil sodat Noli danksy sy natuurlike hawe van oudsher seehandelsbetrekkinge met ander Mediterreense nedersettings kon aanknoop, maar tegelykertyd blootgestel aan aanvalle vanuit die see. Die enigste binnelandse roete na Noli en sy hawe lei deur 'n nou vallei.

## Eksterne skakel 
;Media
* *YouTube.com: Hommeltuigopnames langs die kusgebied van Noli*
Nomkhubulwana

In die Zoeloe-mitologie is **Nomkhubulwana** (ook bekend as Unokubulwana en Inkosazana) die prinses van die hemel. Sy is die godin van die vrugbaarheid wat reën bring op die regte tyd.  Alhoewel sy in ‘n hut in die reënboog woon, verskyn sy op aarde in die vroeë lente in die miswolke wat oor die valleie van Zoeloeland hang. Sy maak die oeste oorvloedig, en beskerm die graanoes. Op hierdie tyd van die jaar versier die meisies van die stamme hulself met rokke van gras en blomme, pas 'n dag lank die beeste op en hou ‘n fees ter ere van Nomkhubulwana waartydens onder andere twee  wit bokke geslag word. Al die tradisies het te doen met die landbou  en die koms van die nuwe seisoen.

## Lees ook
*Unkulunkulu
*Tradisionele Afrika-godsdiens
* Zoeloe tradisionele godsdiens

## Bibliografie
*Bruwer, J.P. v. S.: Die Bantoe van Suid-Afrika. Johannesburg: Afrikaanse Pers-Boekhandel, 1963.
*Standard Encyclopaedia of Southern Africa, deel 2. Kaapstad: Nasou, 1970.
Alpha Horologii

**Alpha Horologii** (afgekort as **α Hor**) is ’n oranjekleurige reusester in die sterrebeeld Horlosie (Horologium). Met ’n skynbare magnitude van 3,85 is dit die helderste ster in die sterrebeeld en kan dit met die blote oog gesien word. Dit is sowat 115&nbsp;ligjare van die Son af en beweeg weg teen ’n radiale snelheid van 21,6&nbsp;km/s.

Sy sterreklassifikasie van K2&nbsp;III dui daarop dat dit ’n K-tipe geëvolueerde reusester is. Dit beteken die ster het die waterstof in sy kern opgebruik en weg van die hoofreeks beweeg. Alpha Horologii se massa is sowat 1,55&nbsp;sonmassas en sy ligsterkte is 38 keer dié van die Son. Dit het ’n oppervlaktemperatuur van 5&nbsp;028&nbsp;K.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Armin Ronacher

**Armin Ronacher** (gebore 10 Mei 1989) is 'n Oostenrykse oopbronsagtewareprogrammeerder en die skepper van die webraamwerk Flask vir Python.

Hy is 'n gereelde spreker by ontwikkelaarskonferensies en het 'n gewilde webjoernaal oor sagteware-ontwikkeling en oopbron.

## Programmering 
Armin Ronacher begin sy loopbaan in oopbron as 'n vryskutontwikkelaar vir die Duitse Ubuntu-gemeenskapsportaal "ubuntuusers" waardeur hy later 'n stigterslid van die Duitse Ubuntu-vereniging in 2005 word.

Terwyl hy aan ubuntuusers gewerk het, het Ronacher die Python-programmeertaal herontdek en van die eerste implementasies vir Web Server Gateway Interface (WSGI) geskryf met die doel om in samewerking met Georg Brandl 'n buletinbord in Python te skryf. Hierdie buletinbord sou "Pocoo" heet en sou 'n plaasvervanger in Python vir phpBB (in PHP) wees. Alhoewel daar nooit 'n stabiele weergawe van die buletinbord vrygestel is nie, het baie ander projekte vanuit die oorkoepelende Pocoo-projek verskyn: die Pygments-sintaksismerker, die Sphinx-dokumentasiegenereerder, die Jinja-sjabloonenjin en vele ander biblioteke vir Python. Hy het ook funksionaliteit bygedra tot die Python-AST-module en die Ordered Dict vir Python. Na 'n uitgebreide Aprilgekgrap waar hy sy biblioteke in 'n enkellêer-mikroraamwerk verbundel het, het hy besluit om die webraamwerk Flask te skryf. Hierdie raamwerk word uiteindelik een van die twee gewildste webontwikkelingsraamwerke (naas Django) vir Python en die geassosieerde biblioteke het 'n nuwe tuiste gevind in die Pallets-gemeenskap.

Hy is ook die skepper van Lektor CMS, die Twig-sjabloonenjin, en het bygedra tot 'n groot aantal oopbrontoepassings en -biblioteke.

Hy was werksaam by Plurk, by Fireteam ('n speletjienetwerkinfrastruktuurmaatskappy wat deur Splash Damage besit word), en mees onlags vir die Sentry-sagteware-ineenstortingsverslaggewingswerktuig.

## Erkenning 
* 2003: 2de plek by die 2003 Prix Ars Electronica in die o-19 vryslagprogrammering "Be a Bee"
* 2012: Genoot van die Python-sagtewarestigting
* 2014: Gemeenskapsdienstoekenning van die Python-sagtewarestigting vir sy werk in die Python-oopbronsagtewaregemeenskap
* 2014: Flitstoegif van die Shuttleworth-stigting

## Verwysings 
## Eksterne skakels 
* 
* Pallets Project
* Lektor CMS
12 Canis Majoris

**12 Canis Majoris** is ’n veranderlike ster 184&nbsp;ligjare van die Son af in die suidelike sterrebeeld Groot Hond (Canis Major). Dit het die veranderlikesternaam **HK&nbsp;Canis Majoris** (12&nbsp;Canis Majoris is sy Flamsteed-naam). Met ’n skynbare magnitude van 6,07 is dit net-net met die blote oog sigbaar as ’n dowwe, blouwit ster. Dit beweeg weg van die Son teen ’n radiale snelheid van 16&nbsp;km/s. Dit is die helderste ster in die nabyheid van die oop sterreswerm NGC 2287, hoewel dit na aanleiding van sy eiebeweging waarskynlik nie lid daarvan is nie.

Die ster het ’n sterreklassifikasie van B7&nbsp;II/III, wat ooreenstem met dié van ’n B-tipe reus/helder reus. Dit is ’n magnetiese Bp-ster van die soort met min helium (CP4), met ’n spektrum wat getuienis toon van vertikale stratifikasie van helium in sy atmosfeer. Samus et al. (2017) klassifiseer dit as ’n SX Arietis-veranderlike met ’n helderheid wat oor ’n periode van 2,18045&nbsp;dae wissel van magnitude 6,00 tot 6,05. 

Die ster se massa is 1,25 keer dié van die Son en sy radius 2,73 keer die Son s’n. Sy ligsterkte is 498 keer dié van die Son en sy effektiewe temperatuur is 6&nbsp;500&nbsp;K.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Beta Hydri

**Beta Hydri** (afgekort as **β Hyi**) is ’n ster in die sterrebeeld Suidelike Waterslang (Hydrus). Met ’n skynbare magnitude van 2,8 Tot dusver is geen metgeselvoorwerp nog vir seker waargeneem nie.

Dit kan ook wees dat die ster se radiale snelheid op lang termyn veroorsaak word deur sy magnetiese siklus.

## Verwysings 
## Eksterne skakels
* 
* 
* Stellar Activity - Beta Hydri
*15px Hierdie artikel is vertaal uit die Engelse Wikipedia
Alpha Indi

**Alpha Indi** (afgekort as **α Ind**) is ’n ster in die sterrebeeld Indiër en is sowat 98&nbsp;ligjare van die Son af. Sy sterreklassifikasie is K0&nbsp;III-IV, en dit het dus die waterstof in sy kern opgebruik en weg van die hoofreeks geëvolueer. Sy massa is dubbel dié van die Son en dit is na raming 1&nbsp;miljard jaar oud. As ’n reusester het dit uitgesit tot 12 keer die Son se radius. Sy effektiewe temperatuur is 4&nbsp;893&nbsp;K, en dit het dus die oranje kleur wat tipies is van ’n K-tipe ster. 

Dit kan twee nabygeleë M-tipe metgeselle hê wat minstens 2&nbsp;000&nbsp;AE van die hoofster af is.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Alpha Lacertae

**Alpha Lacertae** (afgekort as **α&nbsp;Lac**) is ’n ster in die sterrebeeld Akkedis (Lacerta) en sowat 103&nbsp;ligjare van die Son af.. Met ’n skynbare magnitude van 3,76 is dit die Akkedis se helderste ster. Die ster beweeg teen ’n radiale snelheid van  nader aan ons.

Dit is ’n A-tipe hoofreeksster met ’n sterreklassifikasie van A1&nbsp;V, wat beteken dit verbrand nog waterstof in sy kern. Die ster is sowat 400&nbsp;miljoen jaar oud en het ’n relatief vinnige rotasiespoed van sowat 128&nbsp;km/s. Sy massa en radius is sowat 2,1 keer die Son s'n. Sy ligsterkte is amper 28 keer dié van die Son en dit het ’n effektiewe temperatuur van 9&nbsp;050&nbsp;K. Die ster se Bayer-naam is "Alpha Lacertae" en sy Flamsteed-naam is "7&nbsp;Lacertae". 

Alpha&nbsp;Lacertae het ’n visuele metgesel 36&nbsp;boogsekondes van hom af. CCDM&nbsp;J22313+5017B is van spektraaltipe A en het ’n skynbare magnitude van 11,8. Dit is waarskynlik ’n optiese toeval.

## Verwysings 
## Eksterne skakels
*
*15px Hierdie artikel is vertaal uit die Engelse Wikipedia
Mariano Fortuny

**Mariano Fortuny** is die geïtalianiseerde naam van twee Spaans-Katalaanse kunstenaars wat in Italië werksaam was en daar in respektiewelik Rome en Venesië oorlede is:

* Mariano Fortuny (skilder) (1838-1874), skilder, en sy seun 
* Mariano Fortuny (ontwerper) (1871-1949)
Mariano Fortuny (ontwerper)

duimnael|regs|Mariano Fortuny y Madrazo
duimnael|links|Die Palazzo Fortuny in San Marco, Venesië huisves tans die *Museo Fortuny*
duimnael|links|Sedert 1919 word Fortuny se luukse stowwe in 'n vroeëre kloostergebou op die Venesiaanse eiland Giudecca ontwerp en geweef. Die wewery self is nie toeganklik vir die publiek nie aangesien die onderneming sy produksie- en ontwerpmetodes geheim hou. Daar is nogtans 'n uitstallingsruimte waar stowwe besigtig mag word
**Mariano Fortuny y Madrazo** (* 11 Mei 1871 in Granada, Spanje; † 3 Mei 1949 in Venesië, Italië) was 'n Katalaanse universele kunstenaar wat hom onder andere as modeskepper, skilder, beeldhouer, argitek, binnenshuise ontwerper, ingenieur en uitvinder bekwaam het. Hy het bekendheid verwerf met sy onderneming *Fortuny* wat tradisionele Venesiaanse weefkuns met goue en silwerdrade laat herleef het en vandag steeds verbind word met luukse stowwe en meubels.

## Verwysings 
## Eksterne skakels
Johanna van der Merwe

**Johanna Cornelia van der Merwe** (7 Maart 1825 – 15 Januarie 1888) was 'n Voortrekkerheldin wat ten spyte daarvan dat sy meer as twintig assegaaisteke ontvang het, die Bloukransmoorde (ook bekend as die *Bloedbad van Weenen*) oorleef het na 'n impi-aanval op haar trekparty op 17 Februarie 1838.

Sy is later getroud met Hendrik Frederik Delport saam met wie sy sewe seuns gehad het, ten spyte daarvan dat sy gestremd gelaat is deur die aanval. Sy het op die ouderdom van twee-en-sestig gesterf en is in Rouxville begrawe.

'n Ossewa was tydens die geskiedkundige 1938 Groot Trek Eeufeesviering na haar vernoem, asook 'n Daphné-klas duikboot van die Suid-Afrikaanse Vloot, SAS *Johanna van der Merwe*. 

duimnael|links|Standbeeld van Johanna Van Der Merwe buite die Moorreesburg Stadsaal.

## Verwysings